		21. St-2983/2015
2	                                    21. St-2983/2015                                        	

[bookmark: _GoBack]
[image: C:\Users\lglavas\Desktop\Grb_RH.png]





REPUBLIKA HRVATSKA
TRGOVAČKI SUD SPLIT
Split, Sukoišanska 6							


U  I M E  R E P U B L I K E  H R V A T S K E

R J E Š E N J E
							
Trgovački sud u Splitu, po sutkinji Ani Golub Gruić, na prijedlog sudskog savjetnika Jadranka Basića, u postupku povodom zahtjeva FINANCIJSKE AGENCIJE, Regionalnog centra Split, Podružnica Split, Mažuranićevo šetalište 24 b, OIB: 85821130368 za provedbu skraćenog stečajnog postupka nad JADRANKAMEN SELCA d.o.o., OIB: 87694455310, Selca, Marka Marulića 27, dana 4. studenog 2016. godine, 

r i j e š i o  j e

Obustavlja se skraćeni stečajni postupak nad dužnikom JADRANKAMEN SELCA d.o.o., OIB: 87694455310, Selca, Marka Marulića 27.
Obrazloženje
Dana 30. listopada 2015. godine pred Trgovačkim sudom u Pazinu zaprimljen je zahtjev FINANCIJSKE AGENCIJE, Regionalnog centra Split za provedbu skraćenog stečajnog postupka nad dužnikom JADRANKAMEN SELCA d.o.o., OIB: 87694455310, Selca, Marka Marulića 27.

Rješenjem poslovni  broj 11. St-254/2015 od 12. studenog 2015. godine Trgovački sud u Pazinu oglasio se mjesto nenadležnim za postupanje u ovoj pravnoj stvari te je predmet po pravomoćnosti istog rješenja ustupio Trgovačkom sudu u Splitu gdje je zaveden pod poslovni broj St-2983/2015.

Nakon što je utvrdio da su ispunjene pretpostavke za provedbu skraćenog stečajnog postupka u smislu odredbe čl. 428. SZ-a, ovaj sud je temeljem odredbe čl. 430. SZ-a na mrežnoj stranici e-Oglasna ploča sudova 14. lipnja 2016. godine objavio oglas kojim je pozvao osobe ovlaštene za zastupanje dužnika po zakonu da u roku od 15 dana od dana objave oglasa, podnesu sudu javnobilježnički ovjerovljen popis imovine i obveza na propisanom obrascu te je pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka i da po pozivu suda predujme sredstva za namirenje troškova postupka, sve to uz upozorenje na pravne posljedice nepodnošenja takvog prijedloga.

Postupajući po pozivu iz predmetnog oglasa, Republika Hrvatska, Ministarstvo financija dostavilo je 05. srpnja 2016. godine ovome sudu prijedlog za otvaranje stečajnog postupka nad dužnikom u kojem u bitnom navodi da:
- Republika Hrvatska ima dospjelih, a nenamirenih tražbina prema dužniku u ukupnom iznosu od 604.391,45 kn
- dužnik raspolaže imovinom koja je dostatna za namirenje troškova kako prethodnog, tako i otvorenog stečajnog postupka.

	U privitku prijedloga predlagatelj dostavlja prijedlog za otvaranje stečajnog postupka na propisanom obrascu (list 12-14 spisa), stanje računa poreznog obveznika na dan 15. lipnja 2016. (list 15 spisa) i godišnji financijski izvještaj za 2011. godinu (list 16-17 spisa) te predlaže obustavu skraćenog stečajnog postupka i donošenje rješenja o pokretanju prethodnog postupka, odnosno donošenje rješenja o otvaranju stečajnog postupka.

Kako u konkretnom slučaju nisu ispunjene pretpostavke za provedbu skraćenog stečajnog postupka budući je vjerovnik Republika Hrvatska  predložila otvaranje stečajnog postupka (a temeljem odredbe čl. 114. st. 3. SZ-a oslobođena je plaćanja predujma za namirenje troškova stečajnog postupka), to je temeljem odredbe čl. 433. i 435. st. 2. SZ-a odlučeno kao u izreci ovog rješenja.

O daljnjem tijeku postupka (tj. donošenju rješenja o pokretanju prethodnog postupka iz čl. 115. SZ-a ili donošenju rješenja o otvaranju stečaja bez prethodnog postupka – čl. 116 SZ-a) sud će odlučiti posebnim rješenjem.

				U Splitu, 4. studenog 2016. godine

     SUTKINJA
ANA GOLUB GRUIĆ


POUKA O PRAVNOM LIJEKU: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pisanim putem u tri primjerka, a o istoj odlučuje Visoki trgovački sud Republike Hrvatske.


DNA:
- predlagatelju 
- dužniku
- mrežna stranica e-Oglasna ploča suda
- spis

